**НЧ „ПЕТЪР ЖИТАРОВ-1928“**

**с. КАРАНОВО, общ. АЙТОС, обл. БУРГАС**

**Относно:** **ГОДИШНА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ** на НЧ „Петър Житаров-1928“ през 2023 год.

Програмата е разработена на основание чл. 26а, ал. 1 от ЗНЧ.

С уважение:

Николай Ненков……………

/Председател на ЧН

на НЧ „Петър Житаров-1928“/

Тодорка Димова…………..

/Секретар-библиотекар

на НЧ „Петър Житаров-1928“/

***I. ОСНОВНИ ЦЕЛИ***

1. Основната цел на НЧ „Петър Житаров-1928“ е развитието и институциалното укрепване на Читалището като местен общностен център, чиято мисия е да съхранява и популяризира традиционните ценности на нацията ни, както и да откликва на новите потребности на българското общество.
2. Превръщане на Читалището в притегателен център, предлагащ удовлетворяване на всички потребности и интереси, свързани с духовното и културно израстване на населението, място за изява и оползотворяване на свободното време на деца, младежи и възрастни.
3. Възраждане и съхраняване на духовните ценности, автентични традиции и самобитни обичаи.
4. Участие на групите и съставите към Читалището в местни, общински и регионални културни програми.
5. Организиране на школи, клубове, празненства, чествания, концерти и други дейности, насочени към местната общност. Подпомагане на местни инициативи.
6. Поддържане на Фейсбук страницата на Читалището със снимков и информационен материал от участието ни в различни читалищни инициативи.

***II. БИБЛИОТЕЧНА ДЕЙНОСТ***

Библиотечната дейност е една от основните дейности за читалището

като културна институция.

Работата на библиотеката ще бъде насочена към:

1. Превръщането на библиотеката в съвременен обществен информационен център
2. Изготвяне на библиографски справки по различни теми.
3. Инициатива „Книга за всеки” – патронажно обслужване на възрастни читатели и такива с физически увреждания.
4. Организиране презентации на нови литературни творби и автори от местно и национално значение.
5. Провеждане на срещи с „На гости в библиотеката” на тема:

–„Разкажи за любимата си книжка;

 -„Детска фантазия в рисунки”.

 – щафетно четене на книжки.

1. Инициатива „Вече мога да чета” – ритуал за приемане първокласниците за читатели на библиотеката.
2. Стимулиране на въображението и творчеството у децата и младите хора чрез включването им в разнообразни културни прояви.
3. Подкрепа на самообразованието, както и на формалното обучение на всички равнища чрез програми, инициирани от библиотеката.
4. Предоставяне на компютърни и интернет услуги на потребителите на библиотеката.
5. Извършване на технически услуги на населението: ксерокопиране и сканиране на документи; компютърна обработка и принтиране на документи.

***III. ЧИТАЛИЩНА ДЕЙНОСТ***

1. Участие на художествените колективи във фестивали и изяви с местно и регионално ниво
2. Организиране гостувания на известни изпълнители и театрални постановки на сцената на читалището
3. Поддържане на утвърдените форми в любителското художествено творчество и създаване на нови
4. Осъществяване на местни творчески проекти и инициативи със заинтересованите институции относно културното възпитание на децата, учащите се и младите хора и стимулиране на творческите им възможности /музика, фолклор, традиционни изкуства, танц, краезнание, литература и др./
5. Събиране на материали за историческото минало и етнографията на родния край
6. Осъвременяване на читалищните дейности и услуги чрез обучение на хората от всички възрасти с цел развитие на гражданското общество. Читалището – място за учене през целия живот.

***ПРАЗНИЧЕН КАЛЕНДАР И***

***КУЛТУРНО-ИНФОРМАЦИОННИ ИЗЯВИ:***

|  |  |  |
| --- | --- | --- |
| месец | събитие | дата |
| януари | 175 год. от рождението на Христо Ботев  | 06.01. |
|  | 140 год. от рождението на Алексей Толстой – щафетно четене на „Златното ключе или приключенията на Буратино“  | 10.01. |
|  | Ден на българското кино – мултимедийна прожекция на български филм; 160 год. от рождението на Алеко Константинов | 13.01. |
|  | Бабинден | 21.01. |
| февруари | 195 год. от рождението на Жул Верн | 08.02. |
|  | Да напишем писмо, стих, есе за обич за Деня на влюбените | 13.02. |
|  | „Апостоле…“ – отбелязване на 150 години от обесването на Левски | 19.02. |
| март | Ден на самодееца – организиране на творческа среща с читалищни самодейци | 01.03. |
|  | „Българската мартеница – символ на здраве и сила“ – изложба на мартеници | 01.03. |
|  | „Аз съм българче!“ – празничен концерт по случай 145 год. от Освобождението на България | 03.03. |
|  | „Жената – извор на вдъхновение и красота“ | 08.03. |
|  | „МАМА“ – изложба на детски рисунки | 08.03. |
|  | „Пролет моя, моя бяла пролет“ – посрещане на пролетта с децата от селото | 22.03. |
| април | Седмица на детската книга и изкуства за деца | 01.04.-08.04. |
|  | Светът е оцелял, защото се е смял – виц маратон | 01.04. |
|  | „Отвори чемшир порти, Лазаре“ | 08.04. |
|  | Весел Великден – общоселско веселие | 16.04. |
|  | 100 год. от рождението на Радой Ралин | 22.04. |
|  | Със стиховете на Елисавета Багряна – 130 год. от рождението на поетесата | 29.04. |
| май | Гергьовска люлка | 06.05. |
|  | В дома на книгите – посещение на децата от ДГ с. Караново | 11.05. |
|  | „Бабо, прочети ми приказка“ - 400 год. от рождението (12.01.1623 г.) и 320 год. от смъртта на Шарл Перо  | 16.05. |
|  | НЧ „Петър Житаров-1928“ - 95 год. просвета и култура | 24.05. |
| юни | Прояви, свързани с Международния ден на детето | 01.06. |
|  | Отбелязване годишнина от смъртта на Ботев и загиналите за свободата и независимостта на България | 02.06. |
|  | „Христо Смирненски – живот и творчество“ – 100 год. от смъртта на поета  | 18.06. |
|  |  |  |
| юли | Лятна занималня |  |
| август | Лятна занималня  |  |
| септември | Отбелязване Ден на Съединението– среща разговор за историческите събития вбългарската история с учениците от горен курс | 06.09. |
|  | Отбелязване Ден на независимостта | 22.09. |
| октомври | Отбелязване Деня на възрастните хора | 01.10. |
|  | В света на компютрите – 120 год. от рождението на Джон Винсънт Атанасов | 04.10. |
|  | 65 год. от смъртта на Ран Босилек | 08.10. |
|  | Бал на чудовищата | 31.10. |
| ноември | „Поклон пред вас, будители народни“ | 01.11. |
|  | Архангелов ден – празник на с. Караново – празнична програма | 08.11. |
|  | Празничен концерт по случай Деня на християнското семейство | 21.11. |
|  | „Вече мога да чета“ – приемане на първокласници за читатели в библиотеката | 30.11. |
| декември | Коледно – новогодишни празници | 15.12. – 25.12. |
|  | - Коледна работилница |  |
|  | - Коледно – новогодишен концерт |  |
|  | - Коледуване |  |
|  |  |  |
|  |  |  |
| *Забележка: Програмата е отворена за допълнения.Тя визира най-общите положения, залегнали в плановете за работа през предстоящата година.* |
|  |
|  |